Na temelju članka 104. stavka 1. Zakona o komunalnom gospodarstvu („Narodne novine“ broj 68/18, 110/18 i 32/20) i članka 37. Statuta Grada Šibenika („Službeni glasnik Grada Šibenika“ broj 2/21), Gradsko vijeće Grada Šibenika na 5. sjednici od 14. prosinca 2021. godine, donosi

ODLUKU

o izmjeni i dopuni Odluke o komunalnom redu

Članak 1.

U Odluci o komunalnom redu („Službeni glasnik Grada Šibenika“ br. 6/20) u članku 70. dodaje se stavak 8. koji glasi:

„Zabranjeno je na površinama javne namjene obavljati bilo kakve radnje kojima bi se onemogućilo korištenje i kretanje osobama s posebnim potrebama.“

 Članak 2.

U članku 124. stavku 1. iza točke 26. dodaje se nova točka 27. koja glasi: „ako svojim radnjama na bilo koji način onemogući osobama s posebnim potrebama korištenje površine javne namjene te kretanje na istima.“

 Članak 3.

Dosadašnje točke od 27. do 34. postaju točke od 28. do 35.

 Članak 4.

Ova Odluka stupa na snagu osmoga dana od dana objave u „Službenom glasilu Grada Šibenika“.

KLASA: 363-01/21-01/209

URBROJ: 2182/01-03/1-21-2

Šibenik, 14. prosinca 2021.

GRADSKO VIJEĆE GRADA ŠIBENIKA

 PREDSJEDNIK

dr.sc. Dragan Zlatović,v.r.